Zaliha Mustafa

Datuk Seri Dr. Zaliha binti Mustafa (زاليها بنت مصطفى; lahir 28 Jun 1964) ialah seorang ahli politik Malaysia dan beliau kini berkhidmat sebagai Ahli Parlimen Sekijang bagi penggal pertama sejak Pilihan Raya Umum ke-15. Beliau salah seorang Menteri dalam Kerajaan MADANI pimpinan Perdana Menteri ke-10, YAB Dato’ Seri Anwar Ibrahim pada Disember 2022 hingga 2025. Beliau juga pernah berkhidmat sebagai Menteri di Jabatan Perdana Menteri (Wilayah Persekutuan) dan merupakan wanita pertama yang memegang portfolio ini.

Sebelum ini, beliau mencipta sejarah sebagai Menteri Kesihatan wanita pertama Malaysia, berkhidmat dari Disember 2022 sehingga rombakan kabinet pada Disember 2023. Dalam pentadbiran sebelum ini, beliau pernah menjadi Setiausaha Politik kepada Menteri Pembangunan Wanita, Keluarga dan Masyarakat, Dato’ Seri Dr. Wan Azizah Wan Ismail, ketika kerajaan dipimpin oleh Perdana Menteri ke-7, Tun Dr. Mahathir Mohamad.

Dr. Zaliha merupakan anggota Parti Keadilan Rakyat (PKR), komponen utama dalam gabungan Pakatan Harapan (PH), dan telah memegang pelbagai jawatan penting dalam parti, termasuk Pengerusi Jawatankuasa Pemilihan Parti (JPP) PKR. Beliau juga pernah berkhidmat sebagai Ahli Majlis Pimpinan Pusat (MPP) (2018–2020), Pengetua Akademi Keadilan (2009), Naib Ketua Wanita PKR (2007–2009), serta Pengerusi Perhubungan PKR Negeri Johor (2005–2007).

 Kerjaya politik 

 Menteri Kesihatan (2022-2023) 
Pada 2 Disember 2022, Zaliha diumumkan sebagai Menteri Kesihatan baharu oleh Perdana Menteri Anwar untuk berkhidmat dalam kabinetnya. Beliau mencipta sejarah sebagai Menteri Kesihatan wanita pertama. Pendahulunya Khairy Jamaluddin mengucapkan tahniah kepada beliau atas pelantikannya. Keesokan harinya pada 3 Disember 2022, beliau secara rasmi memegang jawatan selepas mengangkat sumpah.

 Menteri di Jabatan Perdana Menteri (Wilayah Persekutuan) (2023 - 2025) 
Pada Rombakan Kabinet pertama Kerajaan Perpaduan MADANI pada 12 Disember 2023, YB Dr. Zaliha telah diumumkan sebagai Menteri di Jabatan Perdana Menteri (Wilayah Persekutuan) yang baharu.  

Pada 16 Disember 2025 Perdana Malaysia ke-10, Anwar Ibrahim telah mengumumkan rombakan kabinet yang baharu dan Menteri di Jabatan Perdana Menteri (Wilayah Persekutuan) yang baharu ialah Hannah Yeoh oleh sebab itu Dr. Zaliha Mustafa secara tidak langsung tamat sebagai jawatan menteri.  

 Keputusan pilihan raya 
Parlimen
+ Parlimen MalaysiaTahunParlimenCalonPartiUndiLawanPartiUndiMajoriti2022SekijangZaliha Mustafa18,941 Md Salleheen Mohamad17,2071,734Uzzair Ismail 11,612Mohd Zohar Ahmad 339Mohd Saiful Faizal Abdul Halim 1382008Zaliha Mustafa 24,779Tan Ah Eng33,6308,851

Dewan Undangan Negeri (DUN)
TahunDUNCalonPartiUndiLawanPartiUndiMajoriti2004Zaliha Mustafa 6,515Ali Mohamed26,19119,676

 Penghargaan 
 30px  
 60px Seri Mahkota Wilayah (SMW) - Datuk Seri (2025) https://www.kosmo.com.my/2025/03/07/dr-zaliha-fahmi-dikurniakan-darjah-kebesaran/

Rujukan

Kategori:Kelahiran 1964
Kategori:Orang dari Johor
Kategori:Ahli Dewan Rakyat, Parlimen Malaysia ke-15
Kategori:Ahli politik wanita Malaysia berketurunan Melayu
Kategori:Orang hidup
Kategori:Alumni Universiti Kebangsaan Malaysia
Kategori:Anggota wanita Parti Keadilan Rakyat
Kategori:Doktor perubatan wanita Malaysia
Kategori:Orang dari Johor Bahru
Kategori:Kelahiran 1964
Kategori:Menteri kerajaan wanita Malaysia
Kategori:Menteri kesihatan Malaysia
Kategori:Ahli wanita Dewan Rakyat Malaysia